**Svetovalna služba**

Delo svetovalne službe je namenjeno vsem otrokom, ki so vključeni v naš vrtec. Svetovalna delavka v vrtcu sodeluje s strokovnimi delavci, vodstvom vrtca, zunanjimi ustanovami in s starši z namenom, da bi ustvarili čim boljše pogoje za otrokov optimalni razvoj.

S svetovalno delavko se lahko posvetujete o:

* vključitvi otroka v vrtec,
* otrokovem razvoju in učenju v predšolskem obdobju,
* prehodu otroka iz vrtca v šolo,
* podpori otroku ob osebnostnih, zdravstvenih ali socialno-ekonomskih stiskah v družini,
* pomoči otroku z razvojnimi težavami in posebnimi potrebami.

**Dodatna strokovna pomoč**

V predšolskem obdobju je pomembno zgodnje prepoznavanje otrokovih odstopanj v razvoju. Odstopanja lahko opazijo starši, otrokovi skrbniki, strokovni delavci in vzgojitelji v vrtcu ali otrokov zdravnik. Ob ugotovitvi razvojnih odstopanj je potrebna vključitev družine otroka s posebnimi potrebami v sistem zgodnje obravnave.

V okviru mreže zdravstvenih domov so vzpostavljeni centri za zgodnjo obravnavo. Starše tja napoti otrokov zdravnik, ki tudi opredeli, kateri strokovni delavci bodo obravnavali družino z otrokom s posebnimi potrebami. Izdelan je individualni načrt za pomoč družini, ki določa obseg in način izvajanja dodatne strokovne pomoči v vrtcu.

Strokovna skupina v vrtcu pripravi individualizirani program za otroka s posebnimi potrebami, v katerem so opisani organizacija in izvedba dodatne strokovne pomoči ter cilji in oblike dela.

Svetovalna delavka in strokovna delavka za zgodnjo obravnavo v našem vrtcu je Veronika Radjenović.

E-pošta: svetovalna.sluzba@vrtec-prebold.si

Telefon: 03 70 36 391